Diari Oficial de la Generalitat Valenciana


Sumari del DOGV 7556, del 25-06-2015 (2015/5987)

DECRET 100/2015, de 24 de juny, del Consell, pel qual es crea un col·legi d'Educació Infantil i Primària per desglossament del Col·legi d'Educació Infantil i Primària Manel García Grau, ambdós de Castelló de la Plana.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7556

Data del DOGV
:   25-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5987


Data del document
:   24-06-2015

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Castelló de la Plana
    * centre d'ensenyament

DECRET 100/2015, de 24 de juny, del Consell, pel qual es crea un col·legi d'Educació Infantil i Primària per desglossament del Col·legi d'Educació Infantil i Primària Manel García Grau, ambdós de Castelló de la Plana.  
 [2015/5987]  
Decret 100/2015, de 24 de juny, del Consell, pel qual es crea un col·legi d'Educació Infantil i Primària per desglossament del Col·legi d'Educació Infantil i Primària Manel García Grau, ambdós de Castelló de la Plana  
La Direcció Territorial de Castelló ha efectuat un informe en què manifesta que el Col·legi d'Educació Infantil i Primària Manel García Grau, centre creat per mitjà del Decret 196/2015, no té capacitat suficient per a atendre les necessitats educatives de la zona Raval Universitari, raó per la qual, en els últims cursos ha sigut necessari habilitar les unitats necessàries per a atendre la demanda de llocs escolars.   
A la vista d'este informe, una vegada efectuats els corresponents estudis pel Servici de Planificació Educativa, la Direcció General de Centres i Personal Docent, de la Conselleria d'Educació, Cultura i Esport ha proposat la creació d'un nou centre educatiu per desglossament del Col·legi d'Educació Infantil i Primària Manel García Grau.   
El nou centre educatiu ocuparà les antigues instal·lacions del Col·legi Universitari de Castelló. Estes instal·lacions, propietat de l'Ajuntament de Castelló de la Plana, es van cedir a la Generalitat per a la instal·lació d'un centre escolar, segons l'acord adoptat en la sessió plenària de 28 de juliol de 2005.  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 4 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, establix que estos centres tindran la denominació específica que determine la conselleria competent en educació, després de consultat el consell escolar municipal o, a falta d'això, el ple de l'ajuntament corresponent. El Consell Escolar Municipal de Castelló de la Plana, en sessió plenària de 14 de gener de 2015, va acordar sol·licitar que s'assigne al nou centre escolar la denominació específica de Vicent Marçà, mestre i escriptor que va dedicar la seua vida a la promoció i dignificació del valencià en l'àmbit educatiu, social i cultural.  
De conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 24 de juny de 2015,   
  
DECRETE  
  
Article 1. Creació del centre  
Es crea, per desglossament, del Col·legi d'Educació Infantil i Primària Manel García Grau, codi 49498785, el següent centre docent:  
Província: Castelló.  
Localitat: Castelló de la Plana-Raval Universitari.  
Denominació: Col·legi d'Educació Infantil i Primària Vicent Marçà.  
  
Codi: 18466872.  
Titular: Generalitat.  
Domicili: C/ José María Mulet Ortiz, núm. 3. CP 12947.   
Composició: 6 unitats d'Educació Infantil i 12 unitats d'Educació Primària.  
Capacitat: 150 llocs escolars d'Educació Infantil i 300 d'Educació Primària.  
  
Article 2. Inici d'activitats   
1. El centre nou iniciarà les seues activitats en el curs escolar 2015-2016.  
2. En el dit curs escolar el centre oferirà 6 unitats d'Educació Infantil i 4 unitats d'Educació Primària  
3. Este centre impartirà el Programa Plurilingüe d'Ensenyament en Valencià (PPEV)  
4. Els llocs de treball del centre, en el mencionat curs, seran els següents:  
 8 d'Educació Infantil.  
 2 d'Educació Primària.  
 1 d'Educació Primària, Idioma Estranger, Anglés.   
 1 d'Educació Primària, Educació Física.  
 1 d'Educació Primària, Música.  
  
Article 3. Composició del centre desglossat  
1. El Col·legi d'Educació Infantil i Primària Manel García Grau, en el curs escolar 2015-2016, oferirà 6 unitats d'Educació Infantil i 13 d'Educació Primària.   
2. Els llocs de treball del centre, en el mencionat curs, seran els següents:  
 8 d'Educació Infantil.  
 12 d'Educació Primària.  
 2 d'Educació Primària, Idioma Estranger, Anglés.   
 2 d'Educació Primària, Educació Física.  
 1 d'Educació Primària, Música.   
 1 d'Educació Especial, Pedagogia Terapèutica.  
 1 d'Educació Especial, Audició i Llenguatge.  
  
DISPOSICIONS ADDICIONALS  
  
Primera. Inscripció registral  
El que establix el present decret s'inscriurà en el Registre de Centres Docents de la Comunitat Valenciana.  
  
Segona. Personal adscrit al centre nou  
El personal docent amb destinació definitiva en el Col·legi d'Educació Infantil i Primària Manel García Grau que, com a conseqüència del desglossament, s'adscriga al centre que es crea per mitjà d'este decret mantindrà l'antiguitat que posseïa en el seu centre d'origen, en aplicació del que establix la disposició addicional tercera del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places a cobrir per estos.  
  
Tercer. Equip directiu  
La Direcció Territorial d'Educació, Cultura i Esport de Castelló nomenarà l'equip directiu del centre de nova creació, de conformitat amb el que establix l'article 137 de la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
  
  
Quarta. Ràtio  
El centre aplicarà l'increment del nombre de l'alumnat per aula previst en l'Orde 19/2012, de 21 de maig, de la Conselleria d'Educació, Formació i Ocupació, per la qual es regula l'aplicació del Reial Decret Llei 14/2012, de 20 d'abril,de mesures urgents de racionalització del gasto públic en l'àmbit educatiu, en els centres docents no universitari públics i privats concertats de la Comunitat Valenciana Este increment s'aplicarà mentres es donen les circumstàncies previstes en el mencionat Reial Decret Llei 14/2012 esmentat.  
  
Quinta. Manteniment i vigilància de les instal·lacions  
L'Ajuntament de Castelló de la Plana assumirà la conservació, el manteniment i la vigilància de l'edifici escolar del centre docent que es crea per mitjà d'este decret, de conformitat amb el que establix la disposició addicional quinze de la Llei Orgànica 2/2006, de 3 de maig, d'Educació.  
  
Sexta. Desplegament  
Es faculta la conselleria competent en matèria d'educació perquè adopte les mesures que siguen necessàries per a l'acompliment i desplegament del que establix este decret, així com per a modificar, si és el cas, la configuració del centre.  
  
DISPOSICIÓ FINAL  
  
Única. Publicació i efectes  
El present decret es publicarà en el Diari Oficial de la Comunitat Valenciana i produirà efectes a l'inici del curs escolar 2015-2016.  
  
Valencia, 24 de juny de 2015,  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÀ VERDET